Lordes Mohedano

Lordes Mohedano (d. 17 iyun 1995) — İspaniyanı təmsil edən bədii gimnast. Lordes Mohedano, İspaniyanı 2012-ci ildə baş tutan XXX Yay Olimpiya Oyunlarında və 2016-cı ildə baş tutan XXXI Yay Olimpiya Oyunlarında təmsil edib.

 Karyerası 
Lordes Mohedano 2012-ci ildə İspaniyanın bayrağı altında Birləşmiş Krallığın paytaxtı London şəhərində baş tutan XXX Yay Olimpiya Oyunlarına qatıldı. O, qrup yarışlarında komanda yoldaşları Lidiya Redondo, Yelena Lopez, Sandra Aguilar Navarro, Alexandra Quereda və Loreto Açaerandio ilə finalda 54.950 xal topladı və fəxri 4-cü yeri tutdu.

Lordes Mohedano, növbəti dəfə Olimpiya Oyunlarına 2016-cı ildə Braziliyanın Rio-de-Janeyro şəhərində baş tutan XXXI Yay Olimpiya Oyunlarına qatıldı. O, qrup yarışlarında komanda yoldaşları Artemi Qavezou, Yelena Lopez, Sandra Aguilar Navarro və Alexandra Quereda ilə finalda 35.766 xal topladı və Olimpiya Oyunlarının gümüş medalına sahib oldu.

 İstinadlar 

Kateqoriya:İspaniyanın bədii gimnastları
Kateqoriya:2012 Yay Olimpiya Oyunlarında gimnastlar
Kateqoriya:2016 Yay Olimpiya Oyunlarında gimnastlar
Kateqoriya:2016 Yay Olimpiya Oyunlarının medalçıları
Kateqoriya:Olimpiya gümüş medalına sahib İspaniya idmançıları
Kateqoriya:2016 Yay Olimpiya Oyunları gümüş medalçıları
Kateqoriya:2015 Avropa Oyunlarında gimnastlar